**Gary Glitter**, virkelig navn **Paul Francis Gadd**, (født 8. mai 1944) er en britisk eks-rocker som på 1970-tallet var en av Storbritannias største stjerner – med 21 hitsingler og over 20 millioner solgte plater. Blant hans kjente sanger var «Rock and Roll (Part 2)» og «Leader of the Gang».

Han er siden blitt dømt for en rekke seksualforbrytelser mot mindreårige.

Overgrepssaker og dommer
------------------------

Glitter ble dømt i hjemlandet England i 1999 for besittelse av barnepornografi etter at politiet hadde funnet rundt 4 000 pornografiske bilder av barn i alderen fra tre til ti år hjemme hos ham, og sonet den gangen fire måneder bak murene.

Han ble arrestert i Vietnam 19. november 2005, og opprinnelig siktet for å ha tvunget jentene til samleie, men ble etterhvert tiltalt for kyssing, beføling og andre «fysiske handlinger» med to vietnamesiske jenter på 10 og 11 år. 6. januar 2006 ble Glitter formelt siktet i Vietnam, med en strafferamme for overgrepene på syv års fengsel. Glitter risikerte først å bli tiltalt for voldtekt av barn, noe som kunne ha ført til dødsstraff dersom han var blitt funnet skyldig.

Gary Glitter ble 2. mars 2006 funnet skyldig i misbruk av jentene, og dømt til tre års fengsel, samt deportasjon.

Han ble forsøkt returnert til Storbritannia 19. august 2008, men under en mellomlanding i Bangkok avslo han å gå ombord flyet til London og forsøkte å få adgang til Thailand, men ble nektet innreise til landet. Derpå bordet han et fly til Hongkong, men ble heller ikke sluppet inn der. Tilsist måtte han vende tilbake til Storbritannia, hvor han ankom 22. august 2008 og måtte registrere seg som seksualforbryter. Siden er han blitt nektet adgang til minst nitten andre land.

Glitter ble arrestert på ny 28. oktober 2012 i forbindelse med det britiske politiets efterforskning av seksuell mishandling av mindreårige under kodenavnet *Operation Yewtree.* Han ble tiltalt for ytterligere ti tilfeller av overgrep, deriblant én voldtekt og ett voldtektsforsøk mot en ti år gammel jente. Glitter ble den 5. februar 2015 dømt for forsøk på voldtekt, fire andre seksualforbrytelser og kjønnslig omgang med en jente som var yngre enn tretten år. Den 27. februar samme år ble han dømt til seksten års fengsel, og han tapte en ankesak den 17. november 2015. Han påbegynte soningen i november 2019.

Referanser
----------

1. ↑   Internet Movie Database, IMDb-nummer nm0322921, besøkt 16. oktober 2015[Hentet fra Wikidata]
2. ↑  «Gary Glitter to sign sex register» **(engelsk)**. BBC. 22. august 2008. Arkivert fra originalen 3. juni 2019. Besøkt 6. november 2019.
3. ↑  «Gary Glitter loses sexual abuse conviction appeal» **(engelsk)**. BBC. 17. november 2015. Arkivert fra originalen 16. juli 2019. Besøkt 6. november 2019.
4. ↑  Bradley Jolly (5. november 2018). «Gary Glitter 'moved to cushy jail with personal trainers and pond with koi carp'» **(engelsk)**. Daily Mirror. Arkivert fra originalen 15. april 2019. Besøkt 8. november 2019.

Eksterne lenker
---------------

* (en) Gary Glitter – kategori av bilder, video eller lyd på Commons Rediger på Wikidata
* (en) Gary Glitter på Internet Movie Database Rediger på Wikidata

* (en) Gary Glitter hos The Movie Database Rediger på Wikidata
* (en) Gary Glitter på Apple Music Rediger på Wikidata

* (en) Gary Glitter på Discogs Rediger på Wikidata

* (en) Gary Glitter på MusicBrainz Rediger på Wikidata

* (en) Gary Glitter på Spotify Rediger på Wikidata

* (en) Gary Glitter på Songkick Rediger på Wikidata

* (en) Gary Glitter på Genius — sangtekster Rediger på Wikidata

* (en) Gary Glitter på AllMusic Rediger på Wikidata
* Nettavisen om fengselsoppholdet i Vietnam

  


|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE **·** BBC Things **·** Munzinger (iba) **·** Munzinger **·** MusicBrainz **·** Discogs **·** AllMusic
 |